Ir-rapporteur għall-Kunsill tal-Ewropa fuq ir-riformi istituzzjonali ta’ Malta, Pieter Omtzigt, appella lill-Gvern Malti u lill-Oppożizzjoni biex imexxu proċess trasparenti u inkussiv. Fi stqarrija Omtzigt qal li meta żar Malta fi Frar, kien inkoraġġut li l-Gvern qal li kellu pakkett estensiv ta’ riformi li kienu kważi lesti biex jiġu ppubblikati u ppreżentati lill-Kummissjoni Venezja. Qal li sal-lum għadu ma rax id-dokument, iżda sema’ tħassib serju dwar kif ġew żviluppati l-proposti. Żied li f’rapport preċedenti kien esprima x-xettiċiżmu ta’ xi wħud li ħassew li l-proċess se jsir wara bibien magħluqa bejn il-Gvern u l-partiti tal-oppożizzjoni, u stqarr li hekk jidher li qed jiġri. Omtzigt sostna li għall-Kummissjoni Venezja kien importanti li r-riformi jkunu riżultat ta’ proċess trasparenti u wiesgħa b’ konsultazzjoni inklussiva mas-soċjetà. Ara wkoll: Il-Gvern qed jieħu l-pariri tal-Kummissjoni Venezja bl-akbar serjetà – il-PM